Tammelan silta

Tammelan silta oli Tampereella sijainnut maantiesilta, joka johti Tampereen rautatieaseman luota Tampereen ratapihan yli Tammelan kaupunginosaan. Silta nousi aseman edustalta vinosti koillisen suuntaan, teki mutkan Kyttälänkadun kohdalla ja jatkui sitten suoraan ratapihan yli Tammelan puolelle Tammelankadulle. Silta valmistui 1898, aikaisemmin Tammelaan kuljettiin tasoylikäytävän kautta mutta 1890-luvulla liikenne kasvoi Tammelan kaupunginosan rakentamisen myötä ja silta tuli tarpeelliseksi. 

Tammelan silta purettiin sen jälkeen kun Tampereen uusi rautatieasema ja ratapihan ali Tammelaan Puolimatkankadulle kulkenut asematunneli valmistuivat vuonna 1936. Asematunneli teki Puolimatkankadusta (nykyinen Itsenäisyydenkatu) Tammelaan ja Kalevaan suuntautuvan liikenteen pääväylän.

Lähteet 

Tampereen entiset rakennukset ja rakennelmat
Tampereen sillat
Kyttälä
Tammela (Tampere)